
ประกาศองค์การบริหารส่วนตำบลควนพัง

เรื่อง  วัน  เวลา  และสถานที่ตรวจรับงานจ้าง
โครงการซ่อมแซมถมหลุมบ่อถนนในเขตตำบลควนพัง จำนวน ๒๒ สาย  
…………………………



ตามที่องค์การบริหารส่วนตำบลควนพัง   อำเภอร่อนพิบูลย์   จังหวัดนครศรีธรรมราช ได้ทำสัญญาจ้างกับ   ประภาส การโยธา เพื่อทำการซ่อมแซมถมหลุมบ่อถนนภายในตำบลควนพัง โดยทำการซ่อมแซมถมหลุมบ่อถนน จำนวน ๒๒ สาย รวมคิดเป็นปริมาตรหินคลุกเฉลี่ย ๑,๕๗๒  ลูกบาศก์เมตร รวมคิดเป็นปริมาตรหินผ่านตะแกรงเฉลี่ย ๒๐ ลูกบาศก์เมตร และปริมาตรดินลูกรังเฉลี่ย ๒๐ ลูกบาศก์เมตร พร้อมฝังท่อ คสล. ขนาดเส้นผ่าศูนย์กลางขนาด ๐.๔๐x ๑.๐๐ เมตร จำนวน ๓ ท่อน และท่อ คสล.ขนาดเส้นผ่าศูนย์กลาง ๑.๐๐ x ๑.๐๐ เมตร จำนวน ๕ ท่อน พร้อมเกลี่ยแต่งทุกสายและติดตั้งป้ายประชาสัมพันธ์โครงการ  โดยวิธีสอบราคา  รายละเอียดตามสัญญาจ้าง เลขที่ ๒/๒๕๕๗  ลงวันที่ ๗  พฤศจิกายน  ๒๕๕๖ วงเงินตามสัญญา  ๑,๑๙๕,๐๐๐  บาท วันเริ่มสัญญา  ๘  พฤศจิกายน ๒๕๕๖  วันสิ้นสุดสัญญา  ๒๒  ธันวาคม   ๒๕๕๖  นั้น
        

บัดนี้  ผู้รับจ้างได้ส่งมอบงานจ้าง   ตามหนังสือส่งมอบงานจ้าง  ลงวันที่  ๒๓  ธันวาคม  ๒๕๕๖  เพื่อให้คณะกรรมการตรวจรับงานจ้างได้ตรวจรับงานจ้างต่อไป  ทั้งนี้ ประธานคณะกรรมการตรวจรับงานจ้างได้นัดตรวจรับงานจ้างในวันที่   ๒๖   ธันวาคม  ๒๕๕๖  เวลา  ๑๐.๐๐  น. เป็นต้นไป 
         

เพื่อให้เกิดความโปร่งใส บริสุทธิ์ ยุติธรรมและเกิดประโยชน์สูงสุดแก่ทางราชการรวมทั้งเป็นการเผยแพร่ประชาสัมพันธ์ข้อมูลข่าวสารเกี่ยวกับการจัดซื้อจัดจ้างและกิจการขององค์การบริหารส่วนตำบลควนพังรวมทั้งเป็นการปฏิบัติตามพระราชบัญญัติข้อมูลข่าวสารของทางราชการ พ.ศ. ๒๕๔๐ และ       พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖
                     
องค์การบริหารส่วนตำบลควนพังจึงขอประกาศและประชาสัมพันธ์การตรวจรับงานจ้างโครงการดังกล่าวเพื่อทราบและเข้าร่วมเป็นสักขีพยานในการตรวจรับงานจ้างดังกล่าวให้ทราบโดยทั่วถึงกัน ซึ่งสามารถสอบถามรายละเอียดเพิ่มเติมได้ที่ องค์การบริหารส่วนตำบลควนพัง โทร. ๐๗๕.๗๕๙๒๘๔ ตามวันเวลาราชการ หรือสามารถดูรายละเอียดเพิ่มเติมได้ทาง www.Khuanpang.go.th 
                              จึงประกาศให้ทราบโดยทั่วกัน                
             


ประกาศ ณ วันที่   ๒๕   เดือน  ธันวาคม   พ.ศ.  ๒๕๕๖
                           
                         
(ลงชื่อ)               นุกูล   ธานีรัตน์
                                           
                        (นายนุกูล   ธานีรัตน์)




            นายกองค์การบริหารส่วนตำบลควนพัง
